«Վարչական դատավարության մասին» օրենքի նախագծի փոփոխություններն ու լրացումներն Աժ-ում ներկայացնում է փոխնախագահ Արփինե Հովհաննիսյանը: «Վարչական դատավարության օրենսգրքի 100-րդ հոդվածը հետևյալ ձևակերպումն ունի, որ դատական նիստի լուսանկարահանումը, տեսաձայնագրումն ու ռադիոհեռուստատեսային հեռարաձակումը կատարվում է դատավարության մասնակցի միջնորդությամբ, դատարանի թույլտվությամբ: Դատավարության մասնակցի միջնորդությամբ եզրույթը մտահոգություն էր առաջացրել լրագրողների շրջանում: Այն դեպքերում, երբ դատավարության մասնակցի միջնորդությունն անհրաժեշտ է, սկզբունքորոն ստեղծվում էր իրավիճակ, երբ լրագրողը հայտվում էր դատավարության մասնակիցներից մեկի կողմում ու, ըստ էության, կասկածի տակ էր դրվում նրա անաչառությունը: Սա որոշակի առումով նաև լրագրողների մտահոգությունները փարատելուն է ուղղված»,- ասաց հիմնական զեկուցողը: Նա ընդգծեց, որ ազդակները եկել են լրագրողական համայնքից: «Առաջին կարգավորումը հետևյալն է՝ դատական նիստի լուսանկարահանումը, տեսաձայնագրումն ու ռադիոհեռուստատեսային հեռարաձակումը կատարվում է դատավարության մասնակից կողմերի համաձայնությամբ ու դատարանի թույլտվությամբ: Հաջորդը. եթե կողմերից մեկն անհամաձայնություն է ցույց տալիս, վարչական մարմինը պիտի լրացուցիչ բեռ ստանձնի ու հիմնավորի դա»: